แรงซื้อหุ้นพลังงานพยุง SET ปิดบวก 1 จุด ลุ้นพรุ่งนี้ยืนเหนือแนวต้าน 1,700 จุด
แรงซื้อหุ้นพลังงานพยุง SET ปิดบวก 1 จุด ลุ้นพรุ่งนี้ยืนเหนือแนวต้าน 1,700 จุด ดัชนีปิดตลาดวันนี้ ที่ระดับ 1,696.92 จุด บวก 0.70 จุด หรือ 0.04% มูลค่าการซื้อขาย 5.25 หมื่นล้านบาท
9 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,696.92 จุด บวก 0.70 จุด หรือ 0.04% มูลค่าการซื้อขาย 5.25 หมื่นล้านบาท
10 หุ้นดันดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้เทคนิเคิลรีบาวด์ ดัชนีแกว่งตัวสลับในแดนบวกและแดนลบ โดยช่วงเช้าบวกขึ้นไปถึง 12 จุด แต่ในช่วงบ่ายย่อตัวลงมาในแดนลบ แต่ปิดบวกได้เล็กน้อย ปัจจัยลบเดิมยังมาจากต่างประเทศ ขณะที่ปัจจัยในประเทศยังคงเดิม
ทั้งนี้ ปัจจัยยังมีอิทธิพลต่อภาพรวมตลาดในวันนี้ ได้แก่ อัตราผลตอบแทนพันธบัตรสหรัฐ (Bond Yield) ปรับตัวสูงขึ้นและทำนิวไฮ และความกังวลธนาคารกลางสหรัฐฯ ปรับขึ้นอัตราดอกเบี้ยเร็ว, ความเสี่ยงจากอิตาลีที่จัดงบประมาณขาดดุล และความสามารถชำระหนี้ อีกทั้งอัตราผลตอบแทนพันธบัตรอิตาลีก็ทำจุดสุงสุด
ขณะเดียวกันปัจจัยลบจากสงครามการค้าระหว่างจีนและสหรัฐฯ โดยจีนได้รับผลกระทบซึ่งเห็นตัวเลขเศรษฐกิจจีนชะลอตัว และกองทุนการเงินระหว่างประเทศ (IMF) ได้ปรับคาดการณ์จีดีพีของจีนลดลง 0.2% แต่ก็ถือว่ายังไม่มากนัก ขณะที่ธนาคารกลางจีนประกาศปรับลดสัดส่วนการกันสำรองของธนาคารพาณิชย์ (RRR) ลง 1% รัฐบาลจีนได้ปรับลดอัตราดอกเบี้ย และลงทุนโครงสร้างพื้นฐานเพื่อกระตุ้นการบริโภคภายในประเทศ
ส่วนแนวโน้มวันพรุ่งนี้น่าจะแกว่งตัวออกข้าง และคาดว่าสัปดาห์นี้น่าจะปรับฐาน และตลาดน่าจะหาจุดต่ำสุด (Bottom) ในรอบนี้ได้ ให้แนวรับ 1,690 จุด แนวต้าน 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,161,495.00 ล้านบาท ปิดที่ 52.25 บาท เพิ่มขึ้น 0.50 บาท
PTTGC มูลค่าการซื้อขาย 1,865,671.08 ล้านบาท ปิดที่ 77.75 บาท ลดลง 0.50 บาท
PTTEP มูลค่าการซื้อขาย 1,566,586.85 ล้านบาท ปิดที่ 148.00 บาท เพิ่มขึ้น 3.00 บาท
GULF มูลค่าการซื้อขาย 1,507,706.62 ล้านบาท ปิดที่ 74.00 บาท เพิ่มขึ้น 3.00 บาท
CPALL มูลค่าการซื้อขาย 1,427,560.62 ล้านบาท ปิดที่ 68.75 บาท เพิ่มขึ้น 0.25 บาท
ตลาดหุ้นเอเชีย
